Leží najprv laterálne a mierne dorzálne od a. carotis externa, potom sa stáča mediálne od nej a prebieha pred prevertebrálnou fasciou blízko bočnej steny hltana. Jej začiatok je vretenovito rozšírený do tzv. bulbus caroticus (sinus carotidis internae); je predilekčné miesto aterosklerózy. Jej stena, najmä média je stenčená, v adventícii sú uložené nervové terminálne siete, z kt. sa zbierajú aferentné vlákna idúce do n. glossopharyngicus. Ide o presoreceptor (baroreceptor), z kt. sa reflektoricky reguluje TK, a tým prítok krvi k mozgu. Tlakom na bulbus caroticus sa dá vyvolať pokles TK (Heringov-Breuerov reflex).
Kadlec, O. et al.: Encyklopédia medicíny. I. Bratislava: Asklepios 1993.
vnútorná krčnica; prebieha od rozdelenia a. carotis communis bez vetiev až k lebkovej báze, potom skrz canalis caroticus ku koncovému vetveniu na a. cerebri media a a. cerebri anterior